L 165/62
1.7.5.
ET
Euroopa Liidu Teataja
29.6.2023
Müügiprospektid Masinat või sellega seotud toodet kirjeldavad müügiprospektid ei tohi tervise- ja ohutusteabe osas olla kasutusjuhendiga vastuolus.
Masina või sellega seotud toote toimivusnäitajaid kirjeldavad müügiprospektid peavad heite kohta sisaldama sama teavet mis kasutusjuhend.
2.
TÄIENDAVAD OLULISED TERVISEKAITSE- JA OHUTUSNÕUDED TEATAVATELE MASINATE JA NENDEGA SEOTUD TOODETE KATEGOORIATELE
Toiduaine-, kosmeetika- ja farmaatsiatööstuse masinad ja nendega seotud tooted, käeshoitavad või käsijuhi­ tavad masinad ja nendega seotud tooted, kantavad kinnitus- ja muud lööktoimelised masinad ja nendega seotud tooted, puidu ja samalaadsete füüsikaliste omadustega materjali töötlemise masinad ja nendega seotud tooted ning taimekaitsevahenditega töötlemise masinad ja nendega seotud tooted peavad vastama kõigile käesolevas peatükis sätestatud olulistele tervisekaitse- ja ohutusnõuetele (vt „Üldpõhimõtted“, punkt 4).
2.1.
Toiduaine-, kosmeetika- ja farmaatsiatööstuse masinad ja nendega seotud tooted
2.1.1.
Üldist Toiduainete, kosmeetika- või farmaatsiatoodetega kasutamiseks ette nähtud masinad ja nendega seotud tooted peavad olema projekteeritud ja valmistatud nii, et on välditud nakkus-, haigus- või saastumisrisk.
Tuleb järgida järgmisi nõudeid: a) materjalid, mis puutuvad kokku või on ette nähtud kokku puutuma toiduainete, olmevee või kosmeetikavõi farmaatsiatoodetega, peavad vastama asjakohastes liidu õigusaktides sätestatud tingimustele; masinad ja nendega seotud tooted peavad olema projekteeritud ja valmistatud nii, et enne igat kasutamist on neid võimalik nendest ainetest puhastada ning kui see ei ole võimalik, tuleb kasutada ühekordseks kasutamiseks ettenähtud osi; b) kõik toiduainete, olmevee või kosmeetika- või farmaatsiatoodetega kokkupuutuvad pinnad, välja arvatud ühekordseks kasutamiseks ettenähtud osade pinnad, peavad olema: i) siledad ning neil ei tohi olla rante ega pragusid, kuhu võib koguneda orgaanilisi aineid; see kehtib ka ühenduskohtade kohta; ii) projekteeritud ja valmistatud nii, et koostude eendeid, servi ja süvendeid on võimalikult vähe; iii) kergesti puhastatavad ja desinfitseeritavad, vajaduse korral pärast kergesti lahtimonteeritavate osade eemaldamist; sisepinna kõverusraadius peab olema piisav, et masinat või sellega seotud toodet saaks põhjalikult puhastada; c) masinat või sellega seotud toodet peab olema võimalik vedelikest, gaasidest ja aerosoolidest, mis on pärit toiduainetest, kosmeetika- ja farmaatsiatoodetest, ning puhastus-, deso- ja loputusvedelikest täielikult tühjendada (võimaluse korral „puhastusasendis “); d) masin või sellega seotud toode peab olema projekteeritud ja valmistatud nii, et on välistatud aine või elusolendi, eelkõige putukate ligipääs või orgaanilise aine akumuleerumine kohta, mida ei ole võimalik puhastada; e) masin või sellega seotud toode peab olema projekteeritud ja valmistatud nii, et on välistatud tervisele ohtliku abiaine, sealhulgas kasutatud määrdeaine kokkupuutumine toiduaine või olmevee, kosmeetika- või farmaatsiatootega; vajaduse korral peab masin või sellega seotud toode olema projekteeritud ja valmistatud nii, et vastavust sellele nõudele on võimalik jätkuvalt kontrollida.